तीसरा सालाना श्री कृष्ण लीला महोत्सव करवाया
21मकबूल रोड भक्त समाज की तरफ से तीसरे सालाना श्री कृष्ण लीला महोत्सव का आयोजन श्रद्धा से किया गया। इस समारोह में भक्तों को 124 विभिन्न दिव्य विग्रहों के दर्शन करने का सौभाग्य प्राप्त हुआ जिनमें श्रीकृष्ण, बलराम, राधा रानी, गौरनिताई, श्री जगन्नाथ भगवान, सुभद्रा, बलभद्र और अनेक दिव्य विग्रह शामिल थे। समारोह में हरिनाम संकीर्तन से किया गया जिसमें इस्कॉन संस्था की वरिष्ठ वैष्णव और बेहद पूजनीय मालती माता जी मुख्य रूप से शामिल हुई।
उन्होंने अपने प्रवचनों से सभी को निहाल किया। इस मौके पर महामंत्र ‘हरे कृष्णा हरे कृष्णा, कृष्णा कृष्णा हरे हरे, हरे राम हरे राम, राम राम हरे हरे’ की धुन पर नृत्य संकीर्तन हुआ जिसे सुनकर सभी कृष्ण झूम उठे। इस मौके पर प्रभु को छप्पन भोग लगाए गए जिसका प्रसाद भक्तों में बांटा गया। इस मौके पर रघुनाथ दास, सच्चिदानंद प्रसाद दास, शुभ गौरंग दास, कदम्बवन दास, सत्यदेव दास, राधा रमन लीला दास, गौरव गुप्ता, किशोर आनंद दास सहित काफी संख्या में भक्तजन मौजूद रहे।
धार्मिक समागम के दौरान श्रद्धालुओं ने मंत्रमुग्ध करने वाला भजन गायन किया।
21 मकबूल रोड भक्त समाज ने धार्मिक समारोह करवाया।
hin_Deva hin_Deva hin_Deva awa_Deva hin_Deva